burgasdotpro/wikipedia huggingface dataset:
Pieseň o perle

Pieseň o perle je krátky hymnický opus, ktorý bol objavený v apokryfných gnostických Skutkoch Tomášových. Boli napísané koncom druhého storočia v Sýrii, a podľa textu Skutkov Tomášových tento hymnus apoštol Tomáš recitoval keď bol uväznený v Indii. Samotná Pieseň o perle bola do Skutkov Tomášových včlenená, pretože existovala už predtým ako samostatný text a slúžila pravdepodobne ako liturgický spev, ktorý vyzýval na duchovné prebudenie počas gnostických obradov. Hymnus má vysokú umeleckú úroveň.
História a pôvod textu.
Pieseň o perle bola objavená v Skutkoch Tomášových, ktoré boli pravdepodobne napísané v Sýrii koncom druhého storočia, kde bola silná tradícia apoštola Tomáša. Pôvodným jazykom spisu bola sýrčina. Dochovali sa dve verzie Skutkov Tomášových; grécky preklad a sýrska verzia, ktorá ale nie je pôvodným originálom a jedná sa o neskoršiu kresťanskú redakciu. Okrem Skutkov Tomášových bola upravená verzia Piesne o perle objavená v manichejskom spise Žalmy Tomášove.
Obsah.
Pieseň o perle rozpráva príbeh o mladom princovi, ktorému je zasľúbená vláda nad kráľovstvom spolu s bratom. Najprv však dostáva úlohu vybrať sa do Egypta a odtiaľ priniesť perlu, ktorú stráži drak. Zhodí svoje rúcho a putuje z východu, až nakoniec dorazí do Egypta. Tu sa však nechá zlákať jeho čarom a zabudne na svoju misiu aj na skutočnosť, že je kráľovým synom. Príde mu list, v ktorom mu otec kráľ pripomína, kým je a čo je jeho úlohou. Uvedomí si, že sa musí vymaniť zo zlého vplyvu a získať perlu, čo sa mu aj podarí. Strasie zo seba egyptský odev a vyberie sa späť domov na východ, kde je prijatý pred kráľa s perlou a môže si znova obliecť svoje slávnostné rúcho princa.
Význam textu.
Význam Piesne o perle spočíva predovšetkým v tom, že v krátkom útvare básne zhrňuje gnostické učenie v jeho kresťanských aj mimokresťanských podobách; prvky ako napríklad: motív zábrany, prekážky na ceste za cieľom; motív cesty a hľadania; splynutie s božským ako cieľ životnej cesty; pokoj ako zmysel života alebo pravé poznanie vedúce k záchrane.
Majstrovstvá Ázie v hádzanej žien 1993

Majstrovstvá Ázie v hádzanej žien 1993 bol v poradí 4. turnaj majstrovstiev Ázie v hádzanej žien, ktoré organizuje Ázijská hádzanárska federácia (AHF). Konal sa v Šan-tchou, v provincii Kuang-tung, v Číne v dňoch od 18.24. augusta 1993, za účasti dovtedy rekordných 7 tímov. Nováčikmi turnaja boli družstvá Kazachstanu a Indie. Čína organizovala ženský ázijský šampionát druhýkrát; predtým hostila toto podujatie v roku 1989. Svoj štvrtý titul v rade získala , ktorá vo finálovom stretnutí zvíťazila nad . Bronz získala prekvapujúco , keď v stretnutí o 3. miesto zvíťazila nad .
Prvýkrát sa ženský šampionát konal nezávisle od mužského. Slúžil zároveň ako kvalifikácia ázijských družstiev na Majstrovstvá sveta 1993, ktoré organizovalo Nórsko. Kvalifikovali sa na ne 2 najlepšie družstvá.
Majstrovstvá Ázie v hádzanej žien 2000

Majstrovstvá Ázie v hádzanej žien 2000 bol v poradí 8. turnaj majstrovstiev Ázie v hádzanej žien, ktoré organizuje Ázijská hádzanárska federácia (AHF). Konal sa v Šanghaji, v Číne v dňoch od 10.17. augusta 2000, za účasti 7 tímov. Čína organizovala ženský ázijský šampionát tretíkrát; predtým hostila toto podujatie v rokoch 1989 a 1993. Svoj ôsmy titul (ôsmy v rade) získala , ktorá vo finálovom stretnutí zvíťazila nad . Svoju druhú medailu dosiahla v podobe bronzu , keď v stretnutí o 3. miesto zvíťazila domácou .
Tento šampionát slúžil zároveň ako kvalifikácia na Majstrovstvá sveta 2001, ktoré organizovalo Taliansko. Kvalifikovali sa na ne 3 najlepšie družstvá.
Konečné poradie.
Poznámka: KĽDR sa vzdala účasti na MS, nahradila ju Čína.
Kvarner

Kvarner () je región v severnej časti Jadranského mora, medzi Istriou a severnou Dalmáciou v Chorvátsku.
Oblasť zahŕňa pobrežie a ostrovy Krk, Rab, Pag, Cres a Lošinj v Kvarnerskom zálive. Na severnom okraji leží významný prístav Rijeka, kde môžu kotviť aj veľké lode a ropné tankery.
Kvarner má stredomorskú klímu s miernou zimou bez snehu a horúcimi letami. Jadranské more v zime ohrieva a v lete ochladzuje ostrovy i pobrežie, čím prispieva k výborným
podmienkam pre letnú dovolenku. Častý zimný vietor na jar postupne ustáva a v letnom období fúka väčšinou len slabý vánok.
Majstrovstvá Ázie v hádzanej žien 2002

Majstrovstvá Ázie v hádzanej žien 2002 bol v poradí 9. turnaj majstrovstiev Ázie v hádzanej žien, ktoré organizuje Ázijská hádzanárska federácia (AHF). Konal sa v Alma-Ate, v Kazachstane v dňoch od 26.31. júla 2002, za účasti 7 tímov. Nováčikom turnaja bolo družstvo Turkménska. Pôvodne sa mala zúčastniť aj KĽDR, ale pred samotným turnajom sa ospravedlnila. Prvýkrát sa konali ázijské majstrovstvá v Strednej Ázii, predtým sa organizovali len vo Východnej a Juhozápadnej Ázii. Titul získal domáci , ktorý vo finálovom stretnutí zvíťazil nad a prerušil tak hegemóniu 8 prvenstiev svojho finálového súpera. 
Tento šampionát slúžil zároveň ako kvalifikácia na Majstrovstvá sveta 2003, ktoré organizovalo Chorvátsko. Kvalifikovali sa na ne 3 najlepšie družstvá.
Konečné poradie.
Poznámka: Kazachstan sa účasti na MS vzdal, nahradilo ho Japonsko.
FC Sion

FC Sion je klub pochádzajúci zo švajčiarskeho mesta Sion. Klub bol založený v roku 1909 a momentálne hráva najvyššiu Švajčiarsku superligu. Domáce zápasy hrávajú na štadióne Stade Tourbillon, ktorý má kapacitu 14 283 miest.
Najväčšími úspechmi tímu sú dva tituly vo Švajčiarskej superlige a 13 trofejí víťazov Švajčiarskeho pohára.
FC Sion v európskych pohároch.
zdroj: kassiesa.net
Sound Blaster Extigy

Sound Blaster Extigy je externá USB zvuková karta od spoločnosti Creative Technology, ktorá bola uvedená v roku 2002.
Je to prvá externá zvuková karta od tejto spoločnosti. Bola určená predovšetkým pre notebooky a prenosné počítače. Súčasťou balenia bolo diaľkové ovládanie a sieťový adaptér. K počítaču sa pripájala cez rozhranie USB 1.0 alebo 1.1, ale dokázala fungovať aj samostatne bez pripojenia k počítaču ako externý Dolby Digital, resp. AC-3 dekodér, teda bolo možné ju pripojiť k televízoru alebo hernej konzole pomocou optického vstupu a na externé analógové reproduktory až do konfigurácie 5.1., nepodporuje však dekódovanie signálu DTS.
Oxylos (syn Haimóna)

Oxylos (, ) je v gréckej mytológii syn Haimóna, syna Thoanta. (alebo podľa inej verzie syn Andraimóna)
Oxylos z rodu Heraklovcov, bol kráľom v Aitólii. Odtiaľ však musel odísť do vyhnanstva z dôvodu neúmyselného zabitia svojho brata Thermia, ktorého na hrách v Tébach zabil nešikovne hodeným diskom. (alebo podľa inej verzie Alkidoka, syna Skopia).
V čase keď sa Dóri s Heraklovcami chystali na ďalší pokus dobyť Peloponéz, stretol Oxyla pri putovaní jeden z ich vodcov Temenos, syn Aristomacha, ktorému veštba odporučila, aby si za vodcu zvolili trojokého a tak si zabezpečili úspech vojenskej výpravy. Keďže Oxylos putoval krajinou na koni (alebo oslovi), ktorý mal jedno oko, Temenos ihneď pochopil, že sa veštba vzťahuje na neho a následne ho presvedčil, aby sa k nim pridal.
Po úspechu vojenskej výpravy ho za podporu zvolili za kráľa Élidy, úrodnej krajiny na severozápade Peloponézu. Hneď ako sa Oxylos stal kráľom, usporiadal v Olympii hry, ktoré tam kedysi založil Herakles (alebo Pelops) a znova ich vrátil do povedomia ľudí. Hry v Olympii sa však po smrti Oxyla pre rozbroje v Grécku opäť nekonali. Obnovil ich až jeho neskorší potomok, élidský kráľ Ifitos.
Oxylos sa oženil s Pieriou a mal s ňou dvoch synov, Aitóla a Laia. Aitóla, ktorý zomrel mladý, rodičia pochovali neďaleko Olympie a ich druhý syn Laias sa stal dedičom trónu.
Aitólos

Aitólos (starogr. "Αἰτωλός" – "Aitólos", ) môže byť v gréckej mytológii:
Majstrovstvá Ázie v hádzanej žien 2008

Majstrovstvá Ázie v hádzanej žien 2008 bol v poradí 12. turnaj majstrovstiev Ázie v hádzanej žien, ktoré organizuje Ázijská hádzanárska federácia (AHF). Konal sa v Bangkoku, v Thajsku v dňoch od 21.30. novembra 2008, za účasti dovtedy rekordných 10 tímov. Nováčikmi turnaja boli až 4 družstvá: Irán, Katar, Vietnam a domáce Thajsko. Prvýkrát sa konali ázijské majstrovstvá v Juhovýchodnej Ázii. Dejiskom zápasov bola aréna Nimibutr Stadium. Svoj jubilejný 10. titul získala , ktorá vo finálovom stretnutí zvíťazila nad . 
Tento šampionát slúžil zároveň ako kvalifikácia na Majstrovstvá sveta 2009, ktoré sa konali v Číne. Kvalifikovali sa na ne 4 najlepšie družstvá.
Aréna.
Nimibutr.jpg
Hajakawa SF kontesuto

Hajakawa SF kontesuto () je cena za najlepší sci-fi román udeľovaná nakladateľstvom Hajakawa v rokoch 1961 – 1992. Opätovne bola vyhlásená v roku 2012.
Majstrovstvá Ázie v hádzanej žien 2010

Majstrovstvá Ázie v hádzanej žien 2010 bol v poradí 13. turnaj majstrovstiev Ázie v hádzanej žien, ktoré organizuje Ázijská hádzanárska federácia (AHF). Konal sa v Alma-Ate, v Kazachstane v dňoch od 19.25. decembra 2010, za účasti 8 tímov. Kazachstan organizoval ázijský šampionát druhýkrát, predtým ho hostil v roku 2002.
Všetky zápasy sa odohrali v jedinej aréne"Balwan Şolaq atındağı sport sarayı" s kapacitou 5 000 divákov na sedenie. Domáci získal druhý titul, 8 rokov po tom prvom, keď tiež organizoval ázijský turnaj. Vo finálovom stretnutí zvíťazil nad . 
Tento šampionát slúžil zároveň ako kvalifikácia na Majstrovstvá sveta 2011, ktoré sa konali v Brazílii. Kvalifikovali sa na ne 4 najlepšie družstvá.
Majstrovstvá Ázie v hádzanej žien 1989

Majstrovstvá Ázie v hádzanej žien 1989 bol v poradí 2. turnaj majstrovstiev Ázie v hádzanej žien, ktoré organizuje Ázijská hádzanárska federácia (AHF). Konal sa v Pekingu, v Číne v dňoch od 21.29. augusta 1989, za účasti 5 tímov. Jediným nováčikom turnaja bolo družstvo Hongkongu. Zápasy sa hrali iba v jedinej skupine bez následného play-off. Druhý titul získali hráčky Kórejskej republiky. Titul obhájila , ktorá zvíťazila vo všetkých stretnutiach.
Ženský šampionát sa konal súbežne s mužským. Slúžil zároveň ako kvalifikácia ázijských družstiev na Majstrovstvá sveta 1990, ktoré organizovala Kórejská republika. Keďže Kórejská republika postúpila priamo na MS ako víťaz LOH 1992, kvalifikovala sa ne druhá Čína.
Decentralizované riadenie

Decentralizované riadenie (systému) je (v kybernetike) spôsob riadenia, pri ktorom je riadený systém (úplne alebo čiastočne) rozdelený na väčšie množstvo podsystémov, ktoré sú riadené (čiastočne alebo úplne) samostatne. Jednotlivé podsystémy sú teda riadené najmä na základe informácii z vlastného podsystému, informácie z iných podsystémov sa pri ich riadení používajú iba v obmedzenej miere a centrálne riadenie je obmedzené. 
Opakom je centralizované riadenie. Decentralizované riadenie môže byť aj adaptívne - pozri adaptívne decentralizované riadenie.
Majstrovstvá Ázie v hádzanej žien 1991

Majstrovstvá Ázie v hádzanej žien 1991 bol v poradí 3. turnaj majstrovstiev Ázie v hádzanej žien, ktoré organizuje Ázijská hádzanárska federácia (AHF). Konal sa v Hirošime, v Japonsku v dňoch od 22.31. augusta 1991, za účasti 5 tímov. Jediným nováčikom turnaja bolo družstvo Kórejskej ľudovodemokratickej republiky. Zápasy sa hrali iba v jedinej skupine bez následného play-off. Tretí titul v rade získala , ktorá zvíťazila vo všetkých stretnutiach. 
Ženský šampionát sa konal súbežne s mužským. Slúžil zároveň ako kvalifikácia ázijských družstiev na Letné olympijské hry 1992, ktoré hostila Barcelona. Kvalifikovalo sa ne iba víťazné družstvo.
Adaptívne riadenie

Adaptívne riadenie je (v kybernetike) systém riadenia, kedy sa na základe zmien vonkajších podmienok (vstupných dát) mení riadiaci systém tak, aby sa i napriek tomu splnili ciele riadenia. Adaptácia je zabezpečovaná spätnou väzbou. Existuje viacero druhov adaptívneho riadenia:
Majstrovstvá Ázie v hádzanej žien 1995

Majstrovstvá Ázie v hádzanej žien 1995 bol v poradí 5. turnaj majstrovstiev Ázie v hádzanej žien, ktoré organizuje Ázijská hádzanárska federácia (AHF). Konal sa v Soule, v Kórejskej republike v dňoch od 6.8. mája 1995, za účasti 4 tímov. Zápasy sa hrali iba v jedinej skupine bez následného play-off. Piaty titul v rade získala , ktorá zvíťazila vo všetkých stretnutiach. 
Tento šampionát slúžil zároveň ako kvalifikácia ázijských družstiev na Letné olympijské hry 1996 v Atlante i Majstrovstvá sveta 1995, ktoré spoločne organizovali Rakúsko s Maďarskom. Na LOH sa kvalifikovalo iba víťazné a na MS 3 najlepšie družstvá.
Hekaté

Hekaté, alebo aj Hekata, () je starogrécka bohyňa križovatiek s troma hlavami, bola taktiež bohyňou prízrakov a kúziel, učiteľka a ochrankyňa čarodejníc, matka čarodejnice Kirké. V niektorých mýtoch sa zobrazuje v troch podobách - na ráno ako panna, na poludnie ako žena a večerom sa mení na starenu ktorej život vyhasína. 
V jednej variácii mýtu o Persefoné bola prostredníkom medzi Hádom a Démétér.
Oxylos (syn Oreia)

Oxylos (, ) je v gréckej mytológii syn horského boha Oreia, je rustikálny boh horských lesov.
Oreios sa oženil so svojou vlastnou sestrou Hamadryadou. Spoločne boli potom rodičmi ôsmich dcér, tzv. Hamadryád; Aigeiridy, Ampelidy, Balanidy, Karyie, Kraneie, Moreie, Pteley a Syky. Hamadryády boli Dryády, ktorých život každej z nich bol spätý s určitou rastlinou, alebo drevinou.
V staroveku sa verilo, že keď človek vyťal strom, spôsobil tak smrť jeho dryáde. Ak to urobil so zlým úmyslom, musel počítať s tým, že ho postihne trest.
Adaptometer

Adaptometer je prístroj, ktorý sa používa v očnom lekárstve (oftalmológii) na určovanie rýchlosti prispôsobenia sa oka zmene intenzity svetla. Zisťuje, aký najnižší jas je ľudské oko ešte schopné vnímať. Využíva sa na diagnostiku šeroslepoty, nedostatku vitamínu A, retinitis pigmentosa a ďalších ochorení oka.
Adarov mys

Adarov mys je mys v Antarktíde, Viktóriinej zemi, konkrétne na Adarovom polostrove. Je známy predovšetkým ako miesto, kde v roku 1895 po prvýkrát vstúpila noha človeka na trvalo zaľadnenú oblasť Antarktídy. Takisto to bolo miesto, kde v Antarktíde človek po prvýkrát prezimoval (1899). V oboch prípadoch sa to podarilo nórskemu polárnikovi Carstenovi Egebergovi Borchgrevinkovi.
Majstrovstvá Ázie v hádzanej žien 1997

Majstrovstvá Ázie v hádzanej žien 1997 bol v poradí 6. turnaj majstrovstiev Ázie v hádzanej žien, ktoré organizuje Ázijská hádzanárska federácia (AHF). Konal sa v Ammáne, v Jordánsku v dňoch od 4.9. júna 1997, za účasti 5 tímov. Nováčikom turnaja bolo družstvo Uzbekistanu. Zápasy sa odohrali iba v jedinej skupine bez následného play-off. Šiesty titul v rade získala , ktorá zvíťazila vo všetkých stretnutiach. 
Tento šampionát slúžil zároveň ako kvalifikácia na Majstrovstvá sveta 1997, ktoré organizovalo Nemecko. Okrem Kórejskej republiky, ktorá sa kvalifikovala automaticky ako víťaz MS 1995, sa na ne kvalifikovali ďalšie 3 družstvá.
Majstrovstvá Ázie v hádzanej žien 1999

Majstrovstvá Ázie v hádzanej žien 1999 bol v poradí 7. turnaj majstrovstiev Ázie v hádzanej žien, ktoré organizuje Ázijská hádzanárska federácia (AHF). Konal sa v meste Kumamoto, v Japonsku v dňoch od 24.29. januára 2000, za účasti 5 tímov. Japonsko organizovalo ženský šampionát druhýkrát, predtým hostilo toto podujatie v roku 1991. Zápasy sa hrali iba v jedinej skupine bez následného play-off v aréne Yamaga City Gymnasium. Siedmy titul (siedmy titul v rade) získala , ktorá zvíťazila vo všetkých stretnutiach. 
Ženský turnaj sa konal súbežne s mužským turnajom ázijského šampionátu 2000. Slúžil zároveň ako kvalifikácia na Letné olympijské hry 2000, ktoré hostilo Sydney. Kvalifikovalo sa na ne iba víťazné družstvo.
Hamadryády

Hamadryády (, ) sú v gréckej mytológii dcéry rustikálneho boha horských lesov Oxyla a jeho sestry Hamadryady.
Oxylos a jeho sestra Hamadryas sa stali rodičmi ôsmich dcér, tzv. Hamadryád; Aigeridy, Ampelidy, Balanidy, Karyie, Kraneie, Moreie, Pteley a Syky. Hamadryády boli Dryády, ktorých život každej z nich bol spätý s určitou rastlinou, alebo drevinou.
"V nasledujúcej tabuľke sú uvedené mená Hamadryád a ich spätosť s rastlinou či stromom."
Okrem týchto Hamadryád sú z gréckych mýtov známe aj iné. V staroveku sa verilo, že keď človek vyťal strom spôsobil tak smrť jeho dryáde. Ak to urobil so zlým úmyslom musel počítať s tým, že ho postihne trest.
Foxconn Technology Group

Foxconn Technology Group (; v Číne a Taiwane známa ako Hon Hai Precision Industry Co. Ltd. alebo Hon Hai Technology Group, alebo ; medzinárodné známa ako Foxconn) je nadnárodná spoločnosť s hlavným sídlom v Taiwane v Tchu-čcheng v Tchaj-pej. V Česku má továrne v Pardubiciach a Kutnej Hore.
Je celosvetovo najväčším výrobcom elektroniky a počítačových súčiastok, ktoré vyrába najmä pre iné firmy. Medzi jeho výrobky patrí napríklad Mac mini, iPod, iPad a iPhone pre Apple, základné dosky pre Intel, komponenty, rôzne objednávky pre Hewlett-Packard a Dell, PlayStation 2 a PlayStation 3 pre Sony, Wii pre Nintendo, Xbox 360 pre Microsoft, rôzne mobilné telefóny pre Motorolu a zariadenia značky Cisco.
Firma vznikla v roku 1974 ako výrobca plastových výrobkov (najmä konektorov) a dodnes ju riadi Terry Gou, ktorý ju založil. Na taiwanskej burze sa objavila v roku 1991.
Prvú továreň v Čínskej ľudovej republike otvorila v Šen-čene v roku 1988. Táto továreň je dnes najväčšou firemnou továrňou — má viac ako 330 000 zamestnancov.
V roku 2010 sa firma rozhodla zareagovať na sériu samovrážd svojich robotníkov tým, že ich prinúti zaviazať sa, že sa nebudú zabíjať.
Majstrovstvá Ázie v hádzanej žien 2004

Majstrovstvá Ázie v hádzanej žien 2004 bol v poradí 10. turnaj majstrovstiev Ázie v hádzanej žien, ktoré organizuje Ázijská hádzanárska federácia (AHF). Konal sa v Hirošime, v Japonsku v dňoch od 23.25. júla 2004, za účasti 4 tímov. Japonsko organizovalo ženský šampionát tretíkrát, predtým hostilo toto podujatie v rokoch 1991 a 1999. Zápasy sa hrali iba v jedinej skupine bez následného play-off v aréne Higashiku Sports Center. Premiérový titul získalo domáce , ktoré zvíťazilo vo všetkých stretnutiach. 8-násobný víťaz ázijských majstrovstievskončil až na 3. mieste.
Tento šampionát slúžil zároveň ako kvalifikácia na Majstrovstvá sveta 2005, ktoré sa konali v Rusku. Kvalifikovali sa na ne všetky štyri zúčastnené družstvá.
Konečné poradie.
Poznámka: Taiwan nakoniec na MS nenastúpil.
Majstrovstvá Ázie v hádzanej žien 2006

Majstrovstvá Ázie v hádzanej žien 2006 bol v poradí 11. turnaj majstrovstiev Ázie v hádzanej žien, ktoré organizuje Ázijská hádzanárska federácia (AHF). Konal sa v Kantone, v Číne v dňoch od 1.5. júla 2006, za účasti 4 tímov. Čína organizovala ženský šampionát štvrtýkrát, predtým hostila toto podujatie v rokoch 1989, 1993 a 2000. Zápasy sa hrali iba v jedinej skupine bez následného play-off v aréne Tianhe Gymnasium. Deviaty titul získala , ktorá zvíťazila vo všetkých stretnutiach. 
Tento šampionát slúžil zároveň ako kvalifikácia na Majstrovstvá sveta 2007, ktoré sa konali vo Francúzsku. Kvalifikovali sa na ne všetky 4 zúčastnené družstvá.
Ampelos

Ampelos môže byť:
Povodeň na Žltej rieke

Povodeň na Žltej rieke môže byť:
Karya

Karya môže byť
Židia vo Fínsku

Židovská komunita vo Fínsku sa datuje do začiatku 18. storočia. K roku 2006 sa vo Fínsku nachádza približne 1 100 Židov. Sú veľmi dobre integrovaní do fínskej spoločnosti. Vo Fínsku sa nachádzajú dve synagógy, a to v mestách Helsinky a Turku.
Krídlatec

Krídlatec môže byť:
Odvolanie sa na nevedomosť

Odvolanie sa na nevedomosť alebo Argumentum ad ignorantiam je argument, pri ktorom jedna strana tvrdí, že jej argument je správny len na základe toho, že protistrana nie je schopná dokázať pravdivosť opačného argumentu.
Ptelea

Ptelea môže byť:
Adenotómia

Adenotómia je chirurgický výkon, pri ktorom sa odstraňuje adenoidná vegetácia (adenoid = nosovohltanová, alebo nosová mandľa). Indikuje sa z rôznych dôvodov, obvykle pre sťažené dýchanie nosom, chronické zápaly alebo bolesti v ušiach. Ide o veľmi častý zákrok, ktorý sa väčšinou vykonáva ambulantne v celkovej anestézii. Pooperačná bolestivosť býva obyčajne minimálna a je jej možné predchádzať dostatkom studeného jedla. Operovaný pacient by sa však mal vyhýbať konzumácii mliečnych výrobkov (aj mrazených, napr. zmrzliny), ktoré podporujú tvorbu hlienov a môžu komplikovať hojenie. Výkon sa často kombinuje s tonzilektómiou. Čas zotavenia po zákroku sa pohybuje od niekoľkých hodín do dvoch až troch dní (s vekom sa doba zotavenia predlžuje).
Adenotómia sa neodporúča vykonávať deťom od 1 do 6 rokov, pretože nosovohltanová mandľa je aktívne zapojená do imunitného systému. V dospelosti toto tkanivo postupne stráca svoj význam.
Adenotómia je indikovaná vtedy, keď odstránenie prebytočného tkaniva v nosohltane je pre organizmus výhodnejšie, ako následky jeho ponechania. Vykonáva sa aj u malých detí - adenoid nie je dôvod ponechať ani vo veku 1 roka, pokiaľ spôsobuje zdravotné ťažkosti - opakované zápaly v oblasti nosa, nosohltana, stredoušia, obštrukciu nosohltana a nutnosť dýchania ústami so všetkými ďalšími dôsledkami.
ABC (časopis)

ABC je český (pôvodne česko-slovenský) dvojtýždenník, technického a prírodovedného zamerania pre mládež. Bol založený v roku 1957. Jeho súčasťou sú kreslené seriály, vystrihovačky papierových modelov a ďalšie samostatne použiteľné predmety (zvyčajne papierové). Jeho špecialitou boli papierové modely, ktorých najznámejším autorom je Richard Vyškovský. Od roku 1994 ho vydáva spoločnosť Ringier Axel Springer CZ. Vychádza už len v českom jazyku. Ročné predplatné v roku 2021 bolo 51,00 €.
Flying Scotsman

Flying Scotsman alebo Lietajúci Škót patrí medzi najznámejšie lokomotívy spoločnosti London and North Eastern Railway (LNER). Bola vyrobená v roku 1923 v Doncaster Works. Autorom výkresov tejto lokomotívy je Sir Nigel Gresley. Niesla britské traťové označenie 4-6-2. V roku 1968 bola dovezená do Austrálie, kde premávala po 711 km dlhej trati z mesta Parkes do Broken Hill. V súčasnosti sídli reštaurovaný typ v Yorku, ktoré ju zakúpilo v roku 2004.
Ząbrowo (Stare Pole)

Ząbrowo (nem. "Sommerau") je dedina v severnom Poľsku v Pomoranskom vojvodstve, patriaca do obce Stare Pole medzi mestami Elbląg a Malbork. Žije tu 423 obyvateľov.
Morea

Morea môže byť:
Balneologické múzeum Imricha Wintera

Balneologické múzeum Imricha Wintera je múzeum v Piešťanoch, ktoré sídli v budove Kúpeľnej dvorany. 
Dejiny.
Múzeum bolo založené v roku 1928 pod názvom "Piešťanské múzeum". Založila ho Piešťanská muzeálna spoločnosť, ktorej vznik inicioval Imrich Winter a jeho spolupracovník a správca kúpeľov Václav Vlk. V prvej expozícii múzea, ktorá niesla názov "Etnografická zbierka", bolo vystavené: flóra, fauna, národopisná keramika, kroje a výšivky, ľudová architektúra, slovenské rezbárstvo a maľby, história a archeológia. So súhlasom Ľudovíta a Imricha Winterovcov bola muzeálna expozícia situovaná v časti prízemia Kúpeľnej dvorany. 
Piešťanské múzeum v roku 1931 navštívil významný slovenský výtvarník Janko Alexy, ktorý bol i literárne činný. V rokoch 1932 - 1937 žil v Piešťanoch a bol aj členom Piešťanskej muzeálnej spoločnosti. V rokoch 1932 - 1933 bola expozícia reinštalovaná a rozšírená. Slávnostné otvorenie novej expozície piešťanského múzea sa konalo 29. júna 1933. V novej muzeálnej expozícii bola národopisná časť a staropiešťanský roľnícky dom, časť venovaná osobnosti a dielu generála Milana Rastislava Štefánika, archeológii a paleontológii. Bola tu prezentovaná osobnosť Ludwiga van Beethovena, ktorý pravdepodobne navštívil piešťanské kúpele v roku 1802. V roku 1934 vyšiel sprievodca expozíciou. 
V roku 1951 bolo múzeum zoštátnené a stalo sa "Okresným múzeom". V roku 1963 bolo premenované na "Balneologické múzeum" a cieľom tohoto špecializovaného múzea bolo dokumentovať históriu kúpeľov a kúpeľníctva na území Slovenska. Pri príležitosti stého výročia narodenia slovenského básnika Ivana Krasku, 12. júla 1976, Balneologické múzeum slávnostne otvorilo v priestoroch jeho piešťanského bytu expozíciu Pamätná izba Ivana Krasku. 
V roku 1989 získalo múzeum od mesta Pieťany do prenájmu budovu "Vilu doktora Lisku". Po predchádzajúcej príprave bola 29. júna 1994 slávnostne otvorená nová expozícia "História kúpeľov a kúpeľníctva na Slovensku". 11. júna 1999 bola slávnostne otvorená nová expozícia múzea "Sakrálne umenie zo zbierok Balneologického múzea". 
Zdroj.
Krupa, Vladimír - Pekárová, Magda. "Balneologické múzeum v Piešťanoch jubiluje (75. výročie vzniku Piešťanskej muzeálnej spoločnosti a založenia múzea 1928 - 2003)." Balneologické múzeum v Piešťanoch. 2003. 47 s. ISBN 80-968258-8-7
Milan Staš

Milan Staš (* 26. november 1960, Prešov) je bývalý slovenský hokejista (útočník) a tréner. 
Klubový hokej.
S hokejom začínal v Prešove medzi seniormi v sezóne 1979/1980. V nasledujúcej sezóne prestúpil do HC Košice, kde s výnimkou dvoch sezón, ktoré počas vojenskej služby absolvoval v Dukle Trenčín, pôsobil až do sezóny 1989/90. Od sezóny 1990/91 hrával každú sezónu v inom klube: postupne v Partizane Belehrad, francúzskom HC Mégeve, maďarskom HC Miskolc, opäť vo Francúzsku v HC St. Gérvais, rakúsku extraligu v Zeltwegu, nemeckú druhú ligu za EHC Pfronten, opäť v Maďarsku za FTC Budapešť, aby sa v sezóne 1997/98 vrátil do slovenského Trebišova, kde ukončil aktívnu hráčsku kariéru. Je dvojnásobným majstrom Česko-Slovenska a účastníkom Majstrovstiev sveta. 
Reprezentácia.
Na najvyššej úrovni reprezentoval od 28. februára do 25. apríla 1986 v 14. zápasoch, v ktorých strelil 1. gól. 
Zúčastnil sa Majstrovstiev sveta v ľadovom hokeji 1986 v Moskve, kde Česko-Slovensko skončilo na 5. mieste.
Trénerská činnosť.
Po ukončení hráčskej kariéry trénoval ešte v sezóne 1997/98 HK Trebišov ako asistent trénera. V nasledujúcej sezóne pôsobil ako tréner FTC Budapešť. V rokoch 1999-2001 bol asistentom Jána Selveka pri A-tíme HC Košice. V rokoch 2001-2005 bol trénerom juniorov toho istého klubu. Na jednu sezónu 2005/06 si opäť vyskúšal pozíciu asistenta A-tímu HC Košice, v ďalších dvoch sezónach bol hlavným trénerom dorastu. Od sezóny 2008/09 sa stal hlavným trénerom HC ’05 Banská Bystrica, s ktorou sa mu podarilo získať bronz v sezóne 2010/11. Od sezóny 2012/2013 sa stal trénerom poľského klubu KH Sanok, ale v priebehu sezóny prijal ponuku HC Košice pôsobiť ako hlavný tréner a získal striebornú medailu. Od novembra 2013 sa stal trénerom Trenčína. V sezóne 2014/2015 vedie prvoligový klub HK Dukla Michalovce. Popri klubovej trénerskej kariére viedol aj mládežnícke reprezentačné tímy. V sezóne 2004/05 bol asistentom trénera SR 17 o rok neskôr SR 18. O sezónu neskôr trénoval SR 16 ako hlavný tréner, rovnako ako ďalšiu sezónu SR 17. V sezóne 2007/08 bol asistentom trénera reprezentácie do 18 rokov.
Oxylos (syn Area)

Oxylos (, ) je v gréckej mytológii syn boha vojny Area a Prótogeneie, dcéry Kalydóna.
Podľa záznamu antického autora Apollodóra z Atén, Prótogeneia, dcéra Kalydóna, zakladateľa mesta Kalydón v Aitólii, splodila s bohom vojny Areom syna Oxyla. Iní antickí autori o Oxylovi, synovi boha Area, nič neuvádzajú.
Adax

Adax (iné názvy: antilopa, staršie: adas; ) je rod africkej púštnej antilopy z čeľade turovité. Zahŕňa jediný druh: antilopa adax / adax núbijský / adas núbijský (lat. "Addax nasomaculatus"). Antilopa adax je asi 110 cm vysoká, váži okolo 120 kg, vyskytuje sa v oblasti južnej Sahary a hrozí jej vyhynutie.
Popis.
Adaxovia sú pomerne veľké antilopy, v kohútiku dosahujú výšku okolo jedného metra, samce sú o trochu väčšie než samice. Silné končatiny nesú pomerne dlhý trup s trochu prevýšeným zadkom, v pomere ku krátkemu krku má nápadne veľkú hlavu. Letnú srsť má svetlo pieskovú farbu a môže byť až biela, v zime adaxovia tmavnú do šedohneda. Prsia, krk a hlava sú skôr hnedé, končatiny a brucho sú belavé, rovnako ako uši. Taktiež naprieč chrbát nosu a okolo očí sa tiahne biely pruh.
Pri dospelých zvieratách narastá krčná a podkrčná hriva, pri samcoch sa naviac objavuje výrazný tmavý chlpový čelní vír. Obe pohlavia majú krúžkované rohy, priemerne 72 cm dlhé, pri samcoch môžu dosahovať dĺžku až 120 cm, ktoré tvoria pri dospelých samiciach 1,5 – 2, pri samcoch 2,5 – 3 špirály.
Adaxovia sú výborne prispôsobení životu na púšti, majú široké paznechty a silné paznechtíky, takže sa nezabárajú do piesku.
Alexej Fiodorovič Adašev

Alexej Fiodorovič Adašev (* neznáme – † 1561, Derpt, Estónsko) bol ruský politik a diplomat. Jeho významnosť tkvie v tom, že mal rozhodujúci vplyv na prvé roky vlády ruského cára Ivana IV. Hrozného. Jeho hlavným cieľom bola centralizácia krajiny. Tomuto cieľu podriadil reformy v administratíve, súdnictve a riadení štátu. Rokoval o pripojení Astrachánského a Kazanského chanátu k Rusku. Nakoniec však zomrel vo väzení (pre diplomatické neúspechy ohľadne livónskej vojny).
DJ Yanko Král

DJ Yanko Kral (* 21. január 1983, Česko-Slovensko) začínal ako hip hopový diskdžokej (DJ), bývalý člen skupiny H16. V skupine pôsobil ako koncertný DJ a jeho scratche sa nachádzajú aj na albumoch H16. Je autor mixtapov: "Thug errčite vol. 1" a "Thug errčite vol. 2" a množstva ďalších mixovaných setov. 
Hudobná kariéra.
V roku 2003 spoluzaložil skupinu H16, ktorú na začiatku tvoril on, reperi Otecko Majk Spirit a producent Abe (Grimaso, Cigo a Billy Hollywood sa pripojili neskôr). V lete 2003 vydali skladbu „Nech ti nejebe“, kde v refréne bolo počuť Yankove scratche. V roku 2004 sa nachádzali jeho scratche na prvom EP od H16, "Jednašeska ftvojom klube".
V apríli 2006 vydal svoj prvý mixtape "Thug errčite vol. 1", kde namixoval do jedného setu prevažne americké skladby. Album odrážal vtedajšiu popularitu amerického južanského rapu a crunku. Tiež propagoval vtedy pripravovaný debutový album H16 "Kvalitný materiál", ktorý vyšiel v tom istom roku a v štyroch skladbách sa na ňom nachádzali jeho scratche.
V roku 2007 vydal svoj druhý mixtape "Thug errčite vol. 2", ktorý mal odlišný koncept. Yanko dal na tomto mixtape dokopy poväčšine prebraté inštrumentálne skladby, cez ktoré urobili hostia ako H16, Vec, Boy Wonder, Nironic, Supercrooo a Turbo T nové skladby.
Začiatkom roka 2008 sa objavil na Vecovom albume "Funkčný veterán" v skladbe „Rošáda“ netradične ako hosť za mikrofónom spolu s ďalšími DJmi a producentmi. Taktiež na druhom albume H16 "Čísla Nepustia" urobil scratche v skladbách „Intro“ a „Staré časy“.
Okolo roku 2010 sa začal vo svojich setoch a na akciách zameriavať viac na elektronické hudobné žánre. 
Jeho sety už zdaleka nepozostávajú z hip hopu. Yanko Kral mixuje crossover house music, bass music, garage, 2 step a rôžnych elektronických žánrov.
Od roku 2014 začal vysielať na Rádiu_FM spolu s Galagerom program Scéna_FM, ktorý od 2021 vedie sám a príležitostne s ním moderuje Hugo Hypetrain. 
V relácii Scéna_FM sa venuje ako novej, tak aj staršej klubovej hudbe spolu s rôznymi hosťami a live DJ setmi.
Počas festivalovej sezóny vystupuje na popredných domácich festivaloch ako napr. Grape, Pohoda, Uprising a pod. V roku 2015 založil v Bratislavskom Nu Spirit Clube svoju rezidentnú akciu „Tlak“. Po tom ako Nu Spirit Club ukončil svoje pôsobenie v marci 2018, sa „Tlak“ presúva po rôznych kluboch v Bratislave.
V roku 2018 zakladá spolu s Gabbanom a Subtensionom DJ-skú a producentskú školu LFO, kde je aj lektorom.
Prótogeneia

Prótogeneia alebo Protogeneia môže byť:
Kalydón

Kalydón (, ) môže byť:
Generácia NULA

Generácia NULA je zoskupenie básnikov z Banskej Bystrice. V súčasnosti ju tvorí Peter Papšo, Marcel Páleš, Pavol Korba, Janka Olejová, Ľudovít Majer, Marcel Perecár a Michal Várošík. Za zakladateľov sa považujú Peter Papšo a Marcel Páleš.
Generácia NULA vznikla 21. júla 2011 na Námestí SNP v Banskej Bystrici. V rámci cyklu Ars Poetica Neosoliensis vystúpili dvaja banskobystrickí básnici Peter Papšo a Marcel Páleš, ktorí prečítali svoju manifestačnú báseň Nula, čím vyhlásili vznik tejto generácie. Hneď na začiatku sa k nim pridal básnik Miroslav Kapusta, zakladateľ Ars Poetica Neosoliensis /dňom 1.4.2014 skupinu opustil/ a neskôr sa pridali, básnik Pavol Korba a poetka Janka Olejová.
Spomenutý dátum vzniku Generácie NULA volili jej zakladatelia cielene. V tento deň sa totiž roku 1899 narodil Ernest Hemingway, hovorca stratenej generácie. Literárna veľryba sa kedysi prebíjala začiatkami a na slovo kritik bola háklivá. Papa Hemingway sa však rozhodol ich ignorovať a písať pre bežného pešiaka z ulice, písať srdcom. Azda aj vďaka tomu sa zapísal do duše mnohým ľuďom a oslovuje čitateľov bez rozdielu postavenia či veku dodnes. Podobná dravosť, láska k slovu a najmä láska k ľuďom ženie aj Generáciu Nula. Záleží na čitateľovi – na jeho úsmeve.
Okrem Hemingwaya je 21. júl tiež dňom narodenia jednej z najväčších osobností moderných slovenských dejín. Milan Rastislav Štefánik je vzorom špecifickým svojou priebojnosťou. Jeho krédo „Ja sa prebijem, lebo sa prebiť chcem!“ podčiarkuje snahu Generácie Nula. Je tu, aby ľuďom pripomínala, že život je vzácny, že nezáleží na tom, čo povedia iní, že nezáleží na chybách a nedokonalosti, že nezáleží na mnohom inom. Každý deň začína od nuly, od novej šance, od nového života. Každý večer zaspávame, aby sme sa ráno „znovunarodili“ pre zážitky nového dňa. Generácia Nula klope na ľudské vnútro. 
V súčasnosti Generácia NULA organizuje mesiac čo mesiac literárno hudobné večery v Banskej Bystrici pod názvom Večer NULA, ktoré sa tešia veľkému záujmu a vystupuje v rôznych mestách na Slovensku.
Aigeiros

Aigeiros () môže byť:
Peter Papšo

Peter Papšo (* 3. január 1982, Banská Bystrica) je slovenský básnik a textár.
Životopis.
Narodil sa 3. januára 1982 v Banskej Bystrici. Literárne činný začal byť už na levickom gymnáziu, kde sa zapojil do vydávania a bol členom redakčnej rady školského časopisu Preklepy. Postupne publikoval v rôznych novinách a časopisoch.
V roku 2004 debutoval so svojou prvou básnickou zbierkou "Keď odídeš, zhasni..." (Banská Bystrica, 2004). Druhú básnickú zbierku vydal o 3 roky neskôr pod názvom "Pár slov" (Poniky, 2007). Od roku 2003 je členom literárneho klubu Litera 2 a pravidelne publikuje v jeho zborníkoch. V roku 2007 sa začal venovať aj tvorbe piesňových textov, pričom spolupracoval napríklad s Petrom Cmorikom, Jurajom Kupcom, Romanom Buhoveckým, či s banskobystrickou hudobnou skupinou Fervido. V roku 2009 bol prijatý za člena Spolku slovenských spisovateľov. V roku 2011 vydal spolu s ďalšími šiestimi autormi (Marcel Páleš, Miroslav Kapusta, Pavel „Hirax“ Baričák, Michal Ďuga, Pavol Korba a Stanislav Háber) básnickú zbierku "Nula" (Banská Bystrica, 2011). V tom istom roku spolu s Marcelom Pálešom založil voľné zoskupenie autorov Generáciu NULA, ku ktorej sa hneď od začiatku pripojil aj básnik Miroslav Kapusta (v roku 2015 z Generácie NULA odišiel), neskôr poetka Janka Olejová, kapucínsky mních a básnik Pavol Korba, aforista Ľudovít Majer, básnik Marcel Perecár a prozaik Michal Várošík. S Marcelom Pálešom vydal poetickú zbierku "Generácia NULA, ukážka tvorby" (Banská Bystrica, 2011). V roku 2012 vydal svoju tretiu samostatnú zbierku poézie "Voľne si lietam" (Banská Bystrica, 2012), ktorú ilustroval akademický maliar Marek Guman. V roku 2019 vyšiel výber z tvorby autorov Generácie NULA pod názvom Okrôchaný topier (Banská Bystrica, 2019).
Žije a pôsobí v Banskej Bystrici a Bratislave.
Židia v Spojenom kráľovstve

Židia v Spojenom kráľovstve boli vďaka zemepisným podmienkam a dejinám Spojeného kráľovstva mierne vyčlenení od kontinentálnej Európy, a tak aj ich vývoj bol do istej miery odlišný. Ako v jednej z mála krajín tu neboli vystavení vážnym výbuchom násilia či diskriminácie. Jedným z faktorov je pravdepodobne rovnorodé zloženie britskej spoločnosti (či už etnickej či náboženskej). Židia sa tu stali prominentnými osobnosťami v politike, obchode, umení a vede. O židovskej populácii tu neexistujú žiadne oficiálne štatistiky, ale štúdie odhadujú populáciu (v roku 1993) na 296 000. Z toho väčšina (zhruba 2/3) žije v Londýne. Zlomové okamihy boli v roku 1833, kedy bol prvý Žid vpustený do súdnictva, roku 1847 do parlamentu, roku 1871 do vlády a roku 1909 do kabinetu.
Dejiny.
Prvá písomná zmienka o židovskom osídlení Anglicka pochádza z roku 1066, kedy niekoľko Židov priplávalo do Anglicka s Viliamom Dobyvateľom, aj keď sa predpokladá, že sa tu nachádzali už od rímskych časov. Židia tu žili od normanského dobytia po vyhnanie roku 1290, kedy boli vyhnaní dekrétom kráľa Eduarda I. Židia sa v menších počtoch začali vracať do Anglicka až v 16. storočí, kedy použil Henrich VIII. židovských učencov k ospravedlneniu svojho rozvodu s Katarínou Aragónskou a sobáša s Annou Boleynovou. Vznik puritanizmu znamenal nový anglický záujem o Židov. Puritánov – stúpencov militantnej odnože kalvinizmu – zaujala predstava Židov ako strážcov jazyka a tradície Starého zákona. Podobné nadšenie zdieľal aj Oliver Cromwell a jeho nástup do čela Anglicka začiatkom 17. storočia bol predzvesťou znovuprijatia Židov. Cromwellovi agenti nadviazali najprv kontakt so slávnym Rabbim Menašem ben Izraelom z Amsterdamu. Ten si za svoj cieľ vytýčil návrat Židov do Anglicka. Po neúspešnej Whitehallskej konferencii z roku 1655 sa Cromwell rozhodol schváliť, aby boli Židia prijatí späť mlčky a neoficiálne. Anglickí Židia však Cromwellove ani Menašeho plány nijako nepodporovali a z faktu, že bola ich existencia v Londýne odhalená, nadšení neboli. Až vojna Anglicka so Španielskom v roku 1656 ich prinútila vyjsť na svetlo, pretože tým, že sa prehlásili za utečeneckých marranos, sa mohli vyhnúť zabavenia majetku, ktoré postihlo nepriateľských Španielov. Vďaka niekoľkým kráľovským prehláseniam sa po reštaurácii mohla ich komunita rozvíjať a tešiť sa náboženskej tolerancii, ktorá sa skoro stala charakteristickým znakom anglického života.
Počet Židov v Londýne zvýšilo najmä prisťahovalectvo. Jedinou ďalšou židovskou komunitou na britských ostrovoch sa stala malá sefardská obec v Dubline. V priebehu 2. polovice 18. storočia vznikla rada kongregácií vo vidieckých mestách.
Židia v Anglicku boli účastníkmi mnohých prvenstiev. Od prvého rytiera (1700), cez prvého londýnskeho starostu až po tzv. emancipáciu Židov (1858). 26. júna 1858 potom zasadol v dolnej snemovni barón Lionel Rothschild.
Demografia.
"Zdroje dát: rok 1933, rok 1950, rok 1965 , rok 1980 , rok 2002, rok 2005 "
Rugops

Rugops je vyhynutý rod veľkého dravého dinosaura, žijúceho v období vrchnej kriedy (pred približne 95 Ma) na území dnešného Nigeru. Opísaný je podľa jedinej lebky nájdenej v roku 2000 a jeho jediným druhom je Rugops primus.
Tento abelisaurus dorastal do dĺžky šiestich metrov a mal krátku a mohutnú lebku. Pomerne slabá spodná čeľusť svedčí o tom, že tento teropód bol zrejme nekrofág.
Súčasné štúdie odhaľujú, že rod Rugops bol blízky príbuzný s madagaskarským rodom Majungasaurus.
Židia vo Francúzsku

Židovská komunita vo Francúzsku odráža konfliktné impulzy, ktoré ovládli moderné Francúzsko ako celok – revolúcia a tradície, ústretový vzťah k cudzincom a xenofóbia, nacionalizmus a sebaurčenie menšín. 
Skladba francúzskej komunity je veľmi rozmanitá. Ide hlavne o staré sefardské a aškenazské komunity, ktoré žily geograficky oddelene a do istej miery aj kultúrne odlišne. Koncom 30. rokov tvorili polovicu francúzskych Židov neasimilovaní prisťahovalci a väčšina prejavov antisemitizmu tej doby bola dôsledkom obyčajnej xenofóbie. Naopak „skutočných francúzskych Židov“ sa táto xenofóbia dotýkala len malou mierou. V minulosti sa cítili predovšetkým Francúzmi, až potom Židmi. V posledných rokoch sa však tento prístup zmenil. Nevyspytateľný osud učinil z francúzskej komunity jednu z najväčších v modernom židovskom svete a jedinú na európskom kontinente s naozaj žijúcim a pulzujúcim židovským životom. Počet súčasnej židovskej populácie je podľa Svetového židovského kongresu 600 000, podľa francúzskej židovskej komunity () 500 000, podľa "The Virtual Jewish Library" k roku 2006 zhruba 492 000 a tvorí približne 1 %.
Chubutisaurus

Chubutisaurus je vyhynutý rod dlhokrkého dinosaura, žijúceho v období spodnej kriedy (pred približne 110 miliónmi rokov) na území dnešnej Argentíny (provincia Chubut). Jeho jediný druh je Chubutisaurus insignis.
Presná klasifikácia tohto dinosaura je náročná, pravdepodobne však ide o člena skupiny Titanosauria. Známy je z dvoch neúplných kostier a mohol dorastať do dĺžky až 23 metrov. Mohol byť korisťou veľkého dravého dinosaura rodu Tyrannotitan.
Vladimír Kováč (hokejista)

Vladimír Kováč (* 26. apríl 1987 Trenčín) je slovenský hokejový brankár, v súčasnosti pôsobiaci v slovenskom tíme HK Poprad.
Klubový hokej.
Kováč odchytal svoj prvý zápas za Duklu v sezóne 2005/2006. Počas pôsobenia v Dukle sa zapísal do histórie, pretože ako brankárovi sa mu podarilo dvakrát otočiť so svojím tímom nepriaznivý vývoj play-off série z 0:3 na 4:3. Najskôr v sezóne 2007/2008 proti Martinu a následne o tri roky neskôr proti Slovanu. Medzi sezónami hosťoval aj v prvoligových kluboch, v Považskej Bystrici, Prievidzi, či Senici. Posledná sezóna v drese Dukly bola 2011/2012, kedy za Trenčín odchytal v základnej časti 45 zápasov so štatistikami 91.6% a 2,45 gólu na zápas. V play-off nastúpil na 9 zápasov. Po siedmich rokoch sa vedenie klubu s Kováčom dohodlo na rozviazaní kontraktu. Následne sa dohodol na zmluve s kazašským klubom Saryarka Karaganda. V sezóne 2012/2013 odchytal 43 stretnutí, v ktorých mal priemer 1,55 inkasovaného gólu na zápas a stal sa najlepším brankárom ruskej Vyššej hokejovej ligy. V sezóne 2013/2014 získal s tímom majstrovský titul. Sezónu 2015/2016 odohral v kazašskej lige v tíme HK Temirtau.
STS-51-A

STS-51-A bola misia raketoplánu "Discovery". Celkovo išlo o 14. misiu raketoplánu do vesmíru a 2. pre "Discovery". Cieľom letu bola záchrana dvoch komunikačných satelitov Palapa B-2 a Westar 6 na obežnej dráhe. Satelity boli vynesené na obežnú dráhu počas misie STS-41-B. Počas misie STS-51-A uskutočnili astronauti dva výstupy do otvoreného vesmíru (EVA).
STS-51-C

STS-51-C bola misia raketoplánu Discovery. Celkovo išlo o 15. misiu raketoplánu do vesmíru a 3. pre družicový stupeň Discovery. Cieľom letu bolo vynesenie dvoch satelitov (DOD a ELINT) na obežnú dráhu.
Závada.
Pri návrate raketoplánu späť na Zem inžinieri zistili závadu na jednej z nádrží a motoroch SRB. Keďže raketoplán Discovery štartoval za pomerne chladného počasia, tak tesniace prúžky pri motore SRB netesnili dobre a takmer sa prepálili. To znamená, že keby bol raketoplán Discovery štartoval za ešte chladnejšieho počasia, tak by sa tesniace prúžky boli prepálili úplne s katastrofálnymi následkami. To isté sa rok po tejto misii stalo raketoplánu Challenger, ktorý štartoval za mrazivého rána. To znamená, že tesniace prúžky stuhli ešte viac a to sa Challengeru stalo osudným. Pozri: STS-51-L
Azhdarchidae

Azhdarchidae (neformálne azhdarchidy) je čeľaď pterosaurov z podradu Pterodactyloidea. Patria sem najväčšie známe pterosaury a tým aj lietajúce živočíchy vôbec, napríklad rody Arambourgiania, Hatzegopteryx alebo Quetzalcoatlus s rozpätím krídel až vyše 13 metrov.
Charakteristika.
Azhdarchidy sú charakteristické dlhými spodnými končatinami a krčnými stavcami, dlhým a štíhlym zobákom a celkovo veľkou hlavou v pomere k veľkosti tela. Predtým sa predpokladalo, že lovili nad hladinou ryby za letu, dnes však prevláda názor, že zástupcovia tejto skupiny žili skôr nad pevninou a boli akousi obrou obdobou dnešných bocianov.
Majstrovstvá sveta vo florbale mužov 2014

Majstrovstvá sveta vo florbale mužov 2014 boli v poradí 10. Majstrovstvá sveta vo florbale mužov, ktoré organizuje Medzinárodná florbalová federácia (IFF). Bolo to najvyššie medzinárodné podujatie IFF vo florbale v roku 2014. Konalo sa od 6.14. decembra 2014 v Göteborgu, vo Švédsku, za účasti 16 tímov. Švédsko hostilo šampionát tretíkrát, keď predtým to bolo v rokoch 1996 a 2006. Titul obhájilo domáce družstvo .
Zúčastnené družstvá na MS zaplatili 5 000 CHF, družstvá v kvalifikácii 2 000 CHF.
Návštevnosť.
Na MS 2014 bola prekonaná celková návštevnosť divákov na zápasoch, keď do hľadísk prišlo 104 445 divákov (predtým v Česku 2008104 018).
Nasadenie do skupín.
Pozn: Číslo v zátvorke udáva umiestnenie v aktuálnom medzinárodnom rebríčku IFF v decembri 2014.
Výsledky.
Základné skupiny.
Skupina A.
Scandinavium
Skupina B.
Scandinavium
Skupina C.
Lisebergshallen
Skupina D.
Lisebergshallen
Register toxických účinkov chemických látok

Register toxických účinkov chemických látok (anglicky "Registry of Toxic Effects of Chemical Substances", "RTECS") je databáza toxikologických informácií zostavených z voľne dostupnej vedeckej literatúry bez odkazu na platnosť alebo užitočnosť publikovaných štúdií. Do roku 2001 bola databáza spravovaná americkou organizáciou NIOSH (National Institute for Occupational Safety and Health, slov. Národný ústav pre bezpečnosť a ochranu zdravia pri práci) ako verejne dostupná publikácia. Teraz ju spravuje súkromná spoločnosť Symyx Technologies a je dostupná len za poplatok.
Obsah.
Databáza obsahuje šesť typov toxikologických informácií:
V databáze sa spomínajú ako špecifické číselné hodnoty, ako napríklad LD50, LC50, TDLo alebo TCLo, tak aj študované organizmy a spôsob podávania látky. Pre všetky dáta sú uvedené bibliografické zdroje. Štúdie pritom nie sú nijako hodnotené.
História.
Databáza RTECS bola aktivitou schválenou americkým Kongresom, zakotvenou v Sekcii 20(a)(6) zákona Occupational Safety and Health Act z roku 1970 (PL 91-596). Pôvodné vydanie, známe ako Zoznam toxických látok ("Toxic Substances List"), bolo publikované 28. júna 1971 a obsahovalo toxikologické dáta o približne 5 000 chemikáliách. Názov bol neskôr zmenený na dnešný Register toxických účinkov chemických látok ("Registry of Toxic Effects of Chemical Substances"). V januári 2001 databáza obsahovala 152 970 chemikálií. V decembri 2001 bola správa RTECS prevedená z NIOSH do súkromnej firmy Elsevier MDL. Túto firmu kúpila v roku 2007 spoločnosť Symyx, súčasťou akvizície bola aj databáza RTECS. Tá je teraz dostupná len za poplatok vo forme ročného predplatného.
RTECS je k dispozícii v angličtine, francúzštine a španielčine, a to prostredníctvom Kanadského centra pre bezpečnosť a ochranu zdravia pri práci. Predplatitelia majú prístup cez web, na CD-ROM a vo formáte pre intranet. Databáza je dostupná na webe aj cez NISC (National Information Services Corporation) a ExPub (Expert Publishing, LLC).
Pedro Álvares Cabral

Pedro Álvares Cabral (* 1467/1468, Belmonte, Portugalsko † asi 1520, Santarém) bol portugalský moreplavec. Je považovaný za objaviteľa Brazílie.
Životopis.
Pedro Álvares Cabral pochádzal zo šlachtickej rodiny. Bol tretím synom Fernaa Cabrala. Ovládal niekoľko jazykov a tiež fyziku, geometriu, kartografiu a astronómiu.
V roku 1500 sa na žiadosť panovníka Manuela I. stal kapitánom druhej organizovanej výpravy do Indie. S trinástimi loďami opustil 9. marca Lisabon a pláva do Atlantického oceánu smerom k africkým brehom. Na lodiach bolo okolo 1 500 mužov. Na jednej lodi velil aj Bartolomeo Diaz.
Vo vodách okolo ostrovov Kapverdy , ktoré boli v tej dobe údajne neobývané, stratila expedícia jednu loď.
22. apríla zbadal pevninu a 23. apríla pristál pri brehoch Južnej Ameriky. Cabral si najskôr myslel, že ide o ostrov a preto ho nazval "Ilha de Vera Cruz" (ostrov pravého kríža) a prehlásil ho za majetok Portugalskej koruny. Neskôr Portugalci zistili, že nejde o ostrov a novú zem pomenovali "Terra de Santa Cruz" (Zem svätého kríža).
3. mája 1500 sa výprava vrátila k plneniu pôvodného plánu a od brehov Brazílie nabrala kurz k Mysu dobrej nádeje kam dorazila koncom mesiaca. V silnej búrke, ale výprava stratila štyri lode. Na jednej z nich zahynul aj Bartolomeo Diaz. Z flotily zostalo len sedem lodí, ktoré koncom júla dorazili do Mozambiku. 2. augusta priplávali do Melindy, kde flotila dostala sprievodcu na cestu do Indie. Počas cesty sa jedna z lodí poháňaná vetrom oddelila od flotily a 10. augusta roku 1500 bol tak objavený Madagaskar.
13. septembra dorazila flotila k indickým brehom v miestach dnešného štátu Kerala. Tu, ale neboli Portugalci vítaní. Arabskí obchodníci v nich videli konkurenciu. Došlo k boju. Portugalci po dva dni ostrelovali prístav a zapálili 15 arabských lodí. V boji prišli o 50 námorníkov. Vládca zo susedného prístavu Cochim ale prijal Portugalcov priateľsky a umožnil im dokonca založiť podnik pre podporu vzájomného obchodu. To bola aj úloha, ktorou portugalský kráľ Cabrala poveril.
16. januára 1501 sa flotila vydala na spiatočnú cestu domov, kde dorazila 23. júna 1501. Z pôvodných trinástich lodí sa ale domov vrátili len štyri. 
V roku 1502 bola vyslaná ďalšia výprava do Indie. Tej sa ale Cabral odmietol zúčastniť, pretože by sa musel deliť o velenie s ďalšími veliteľmi. Až do svojej smrti okolo roku 1520 žil na svojich pozemkoch v Santaréme.